Elisabeth Bjørnestad

Elisabeth Bjørnestad (født 1969) er en norsk barnehage- og klasseromsforsker. Hun er tilsatt som professor ved Fakultet for lærerutdanning og internasjonale studier ved Oslomet - storbyuniversitetet og som professor II ved Fakultet for lærerutdanning og kunst- og kulturfag ved Nord universitet. 

Bjørnestads forskning har særlig beskjeftiget seg med overgangen mellom barnehage og skole.

Utdanning og yrkeskarriere 
Bjørnestad er utdannet førskolelærer ved Barnevernsakademiet i Oslo, og har hovedfag i pedagogikk fra Norges teknisk-naturvitenskapelige universitet og en doktograd i barnehagepedagogikk fra Universitetet i Oslo. Doktoravhandlingen hadde tittelen Seksåringenes klasseromsaktiviteter. En kvalitativ studie av norske førsteklasser og svenske förskoleklasser, og ble publisert i 2009. I 2008 ble Bjørnestad ansatt som førsteamanuensis ved Høgskolen i Oslo og Akershus (nå Oslomet - storbyuniversitetet).

Forskningsprosjekter 
Bjørnestad ledet forskningsprosjektet Gode barnehager for barn i Norge (GoBaN). GoBaN var Norges største forskningsprosjektet på barnehagefeltet, der 1200 barnehagebarn ble fulgt fra de var to år gamle og frem til skolestart. Formålet var å undersøke hvordan barnehagen påvirker barna, hva som betegner en god barnehage og hvilke faktorer som påvirker barnas trivsel og utvikling. Prosjektet var et samarbed mellom Oslomet - storbyuniversitetet, Universitetet i Stavanger, Universitetet i Sørøst-Norge og Nord universitet og ble finansiert av Kunnskapsdepartementet og Norges forskningsråd. Prosjektet pågikk fra 2012 til 2019.

GoBaN skal fra 2020 videreføres til prosjektet Equity in Education – BeProS, der de samme barna skal følges videre inn i barneskolen. Det overordnede formålet er å undersøke utdanningsmulighetene for barn i Norge, ved å studere hvordan forholdene i tidlig barndom påvirker barnas utvikling i grunnskolen.

Fra 2020 skal Bjørnestad lede et forskningsprosjekt som skal evaluere effekten av den såkalte Seksårsreformen - også kjent som Reform 97. Prosjektet skal pågå frem til 2023.

Vitenskapelige publikasjoner 
Et utvalg av Bjørnestads publikasjoner:

 Tuastad, Svein Erik; Bjørnestad, Elisabeth; Alvestad, Marit (2019). Contested quality: the struggle over quality, play and preschooling in Norwegian early childhood education and care. Garvis, Susanne; Phillipson, Sivanes (Red.). Policification of Early Childhood Education and Care: Early Childhood Education in the 21st Century Vol III. 13. s. 154-174. Routledge.

 Becher, Aslaug Andreassen; Bjørnestad, Elisabeth; Hogsnes, Hilde Dehnæs (2019). Lek og lekende perspektiver i skolens første år. Lek i begynneropplæringen. Lekende tilnærminger til skole og SFO. Kap 1. s. 15-26. Universitetsforlaget.

 Becher, Aslaug Andreassen; Bjørnestad, Elisabeth; Hogsnes, Hilde Dehnæs (2019). Lek i begynneropplæringen. Lekende tilnærminger til skole og SFO. ISBN 9788215034133. Universitetsforlaget.

 Bjørnestad, Elisabeth; Broekhuizen, Martine Louise; Os, Ellen; Baustad, Anne Grethe (2019). Interaction Quality in Norwegian ECEC for Toddlers Measured with the Caregiver Interaction Profile (CIP) Scales. Scandinavian Journal of Educational Research.

 Bjørnestad, Elisabeth; Baustad, Anne Grethe; Alvestad, Marit (2019). To what extend does the ITERS-R address pedagogical quality as described in the Norwegian Framework plan?. Phillipson, Sivanes; Garvis, Susanne (Red.). Teachers' and Families' Perspectives in Early Childhood Education and Care Early Childhood Education in the 21st Century Vol. II, 1st Edition. 13. s. 155-171. Routledge.

 Løkken, Ingrid Midteide; Broekhuizen, Martine Louise; Barnes, Jaqueline; Moser, Thomas; Bjørnestad, Elisabeth (2018). Interaction-quality and children’s social competence in Norwegian ECEC. Varhaiskasvatuksen Tiedelehti. Vol. 7.

 Baustad, Anne Grethe; Rønning, Wenche; Bjørnestad, Elisabeth (2018). Norwegian ECEC staff’s thinking on quality of interaction. 15 s. Early Child Development and Care.

 Løkken, Ingrid Midteide; Broekhuizen, Martine; Moser, Thomas; Bjørnestad, Elisabeth; Hegna, Maren Meyer (2018). Evaluation of the Lamer social competence in preschool scale. Nordisk Barnehageforskning. Vol. 17.

 Løkken, Ingrid Midteide; Bjørnestad, Elisabeth; Broekhuizen, Martine; Moser, Thomas (2018). The relationship between structural factors and interaction quality in Norwegian ECEC for toddlers. International Journal of Child Care and Education Policy. Vol. 12:9.

 Bjørnestad, Elisabeth; Os, Ellen (2018). Quality in Norwegian childcare for toddlers using ITERS-R. European Early Childhood Education Research Journal. Vol. 26.

 Bjørnestad, Elisabeth; Tuastad, Svein Erik; Alvestad, Marit (2017). Kvaliteten i norske barnehagar: Eit nytt Pisa-sjokk?. Studsrød, Ingunn; Tuastad, Svein Erik (Red.). Barneomsorg på norsk: i samspill og spenning mellom hjem og stat. Kapittel 9. s. 173-190. Universitetsforlaget.

 Alvestad, Marit; Tuastad, Svein Erik; Bjørnestad, Elisabeth (2017). Barnehagen i ei brytningstid. Spenninga mellom samfunnsnytte og barndommen sin eigenverdi. Studsrød, Ingunn; Tuastad, Svein Erik (Red.). Barneomsorg på norsk: i samspill og spenning mellom hjem og stat. Kapittel 8. s. 154-172. Universitetsforlaget.

 Os, Ellen; Bjørnestad, Elisabeth (2016). Undersøkelse av støtte til samspill mellom småbarn. Et kritisk blikk på ITERS-R-skalaen. Gulpinar, Tona; Hernes, Leif; Winger, Nina (Red.). Blikk fra barnehagen. 4. s. 69-95. Fagbokforlaget.

En fullstendig liste over Bjørnestads publikasjoner ligger på Oslomets ansattside.

Referanser 

Professorer ved Oslomet – storbyuniversitetet
Barnehagelærerutdanning